《初入朝面恩恭纪 其二》
明代·韩日缵

漏转莲花紫极深，西山春霭散鸡林。御沟冻解双流玉，宫柳晴舒半吐金。

一命自天明主泽，万年捧日侍臣心。拟将肤发酬恩遇，金马于今未陆沈。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。